Välisministri 27. septembri 2022 käskkirja nr 116 „Toetuse andmise tingimused taaste- ja vastupidavuskava reformi „Ettevõtete konkurentsivõime toetamine välisturgudel“ elluviimiseks“ muutmise eelnõu seletuskiri

Seletuskiri kirjeldab Vabariigi Valitsuse 29. novembri 2021. a [määruse](https://www.riigiteataja.ee/akt/120062023004?leiaKehtiv) nr 108 „Taaste- ja vastupidavuskava elluviimise korraldus ja toetuse andmise üldtingimused“ § 7 alusel vastu võetud välisministri 27. septembri 2022. a käskkirjas nr 116 „Toetuse andmise tingimused taaste- ja vastupidavuskava reformi „Ettevõtete konkurentsivõime toetamine välisturgudel“ elluviimiseks“ (edaspidi *käskkiri*) tehtavaid muudatusi.

1. Eelnõu sisu

Käskkirja eelnõu punktiga 1.1. pikendatakse abikõlblikkuse perioodi kahe kuu võrra ning pikendatakse abikõlblikkuse tähtaega 30. juuni 2026 asemel 31. augustini 2026.

Muudatus on vajalik selleks, et maksimeerida ekspordiportaali lisafunktsionaalsusi ning kasutajamugavust enne abikõlbliku rahastusperioodi lõppemist. Muudatus on kooskõlas määruses „Taaste- ja vastupidavuskava elluviimise korraldus ja toetuse andmise üldtingimused“ sätestatud abikõlblikkuse perioodiga (§ 2 lg 1).

Käskkirja muutatus ei mõjuta tulemuste saavutamise lõppkuupäeva nõukogu rakendusotsuse lisas (ANNEX to the COUNCIL IMPLEMENTING DECISION amending the Council Implementing Decision of 29 October 2021 on the approval of the assessment of the recovery and resilience plan for Estonia, 2023/0161) ja välisministri käskkirjas nr 116 toodud tulemused saavutatakse tähtaegselt.

1. Eelnõu kooskõlastamine

Käskkirja eelnõu on kooskõlastatud Rahandusministeeriumi ja Riigi Tugiteenuste Keskusega.

Koostaja: Magnus Lomp,

630 7209 magnus.lomp@mfa.ee